মানিকছড়ি উপজেলা বিএনপি শিবিরে দীর্ঘ দিন দলীয় কোন্দল, গ্রুপি ও অর্ন্তদ্বন্দ্বের কারণে দলে রয়েছে দ্বিধাবিভক্তি। এরই মাঝে আবার গত ইউপি নির্বাচনে দলীয় প্রার্থীর বিপক্ষে বিএনপি’র সভাপতি ও সম্পাদকের অবস্থানের অভিযোগ উঠে। ফলে যুবদল এবং বিএনপিতে সৃষ্ট হয় মতবিরোধ। এছাড়া উপজেলা ছাত্রদলের আহবায়ক কমিটি দু’গ্রুপে বিভক্ত থাকায় (বিএনপি’র সভাপতি ও সম্পাদক) দীর্ঘ ৫ বছরেও পূর্ণাঙ্গ কমিটি গঠনে ব্যর্থ হওয়ার অভিযোগে সম্প্রতি ছাত্রদলের সেই আহবায়ক কমিটি বিলুপ্ত করা হয়। ফলে ছাত্রদলে নেমে আসে লেজে-গোবরে অবস্থা। এর পর ২২ সেপ্টেম্বর ওই আহবায়ক কমিটির ১০ জনের মধ্যে ৭ জন পদবি তেকে পদত্যাগ করেন। ২৬ সেপ্টেম্বর জেলা ছাত্রদল নেতৃবৃন্দ ১৫ সদস্য বিশিষ্ট আংশিক উপজেলা কমিটি গঠন করেন। ফলে এ কমিটিতে যেসব ত্যাগী নেতা-কর্মীরা গ্রুপিং এর অভিযোগ বাদ পড়েছে, তাদের মাঝে আবার সৃষ্ট হয় অসন্তোষ! গুঞ্জন শুরু হয় দল বদলের। ফলে বিষয়টি আচ করতে পেরে জেলা ছাত্রদল নেতৃবৃন্দ গত ২৯ সেপ্টেম্বর লিখিত পত্রে জানান যে, গত ২৬ সেপ্টেম্বর তারিখে জেলা ছাত্রদল সাধারণ সম্পাদক মো. ইব্রাহীম খলিল এ স্বাক্ষর জাল করে কে বা কারা প্রেরিত কমিটির কয়েকজনের নাম পরিবর্তন করেছে। ফলে আবার সেখান থেকে ৪ জন রদ-বদল করে ২৯ সেপ্টম্বর আবারও ১৫ সদস্যের একটি আংশিক কমিটি প্রেরণ করেন। তবুও দল-বদল ঠেকানো যায়নি।